**РЕФЕРАТ**

Есебі – 128 бет, 1 кітап, 16 илл., 5 кесте, 38 дереккөз, 6 қосымша.

НЕОПЛАСТИКАЛЫҚ ҮРДІСТЕР, СҮТ БЕЗІ ҚАТЕРЛІ РАГІ, ОНКОГЕНЕТИКА, ХИМИОТЕРАПИЯ, ЕКІНШІЛІК АНЕМИЯ, ИММУНИТЕТ, ҚЫНАП БИОЦЕНОЗЫ, ИНТЕРВАЛЬДЫ ГИПОКСИЯЛЫҚ ЖАТТЫҒУ, ЭКСПЕРИМЕНТАЛЬДЫ ЖАНУАРЛАР

*Зерттеу объектісі* – 18 пен 65 жас аралығындағы сүт безі қатерлі ісігі бар әйелдер. Экспериментальды бөлім – жасы 6-8 айлық, 180-220гр салмақтағы 6-8 айлық шамасындағы, тексіз, ақ зертханалық аналық егеуқұйрықтар.

*Зерттеу мақсаты*: Әртүрлі гендер мутациясы бар, сүт безі рагімен ауыратын онкологиялық науқастарға тән клиникадағы химиотерапияның токсикалық эффектісінің этиопатогенездік даму ерекшеліктерін зерттеу және экспериментте моделдеу, оларды азайту алгоритмі және принципиальды қағидаларды құрастыру және онкология тәжірибесіне енгізу.

*Зерттеу әдістері*: генетикалық, клинико-зертханалық, экспериментальды.

Ақтөбе облысында тексерілген әйелдерде BRCA1 және BRCA2 гендерінің мутациясы зерттелді; алынған нәтижелер әйелдердің денсаулығын нығайту және емдеу үшін генетикалық кеңес беру қажеттілігін көрсетеді.

Жұмыстың ғылыми жаңалығы - Интервальды гипоксиялық жаттығуды (ИГЖ) қолданар алдында және одан кейін сүт безі қатерлі ісігі бар жануарларға жүргізілген экспериментте химиялық терапияның уытты әсерін зерттеу.

Экпериментальды зерттеуді клиникалық жағдайда пилоттық жобада экстраполяциялау болашағы мәнді болып саналады. ИГТ көмегімен химиотерапияны қолдану олардың дозасын төмендетпей және сонымен қатар емдеуді тоқтатпай жүйелі түрде емдеуге мүмкіндік береді. Бұл сүт безі қатерлі ісігі бар әйелдердің емделу кезеңіндегі және одан кейінгі өмір сапасын жақсартуға, оларды жедел оңалтуға және жұмысқа қайта оралуға мүмкіндік береді, бұл жалпы экономикалық тиімділікке әсер етеді

Жасушалық және гуморальдық байланыстардың иммунологиялық реакциялары, олардың қынаптық биоценозмен өзара байланысы, сондай-ақ АПВ генетикалық маркерінің нұсқалары, сүт безі қатерлі ісігі кезіндегі химиотерапия реакциясын бағалаудың болжамды құралы болып саналады.